CELEX: 31985R3190
Language: el
Date: 1985-11-14 00:00:00
Title: Κανονισμός (ΕΟΚ) αριθ. 3190/85 της Επιτροπής της 14ης Νοεμβρίου 1985 που επιτρέπει τη συμπληρωματική αύξηση της οξύτητας ορισμένων προϊόντων που προέρχονται από τον τρυγητό 1985 στις περιοχές της ελεγχόμενης ονομασίας «Chateauneuf-du-Pape» και «Gigondas»

Avis juridique important

|

31985R3190

Κανονισμός (ΕΟΚ) αριθ. 3190/85 της Επιτροπής της 14ης Νοεμβρίου 1985 που επιτρέπει τη συμπληρωματική αύξηση της οξύτητας ορισμένων προϊόντων που προέρχονται από τον τρυγητό 1985 στις περιοχές της ελεγχόμενης ονομασίας «Chateauneuf-du-Pape» και «Gigondas»  

Επίσημη Εφημερίδα αριθ. L 301 της 15/11/1985 σ. 0029 - 0029 Ισπανική ειδική έκδοση: Κεφάλαιο 03 τόμος 38 σ. 0141  Πορτογαλική ειδική έκδοση : Κεφάλαιο 03 τόμος 38 σ. 0141 

***** ΚΑΝΟΝΙΣΜΟΣ (ΕΟΚ) αριθ. 3190/85 ΤΗΣ ΕΠΙΤΡΟΠΗΣ  της 14ης Νοεμβρίου 1985  που επιτρέπει τη συμπληρωματική αύξηση της οξύτητας ορισμένων προϊόντων που προέρχονται από τον τρυγητό 1985 στις περιοχές της ελεγχόμενης ονομασίας «chateauneuf-du-Pape» και «Gigondas»  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 337/79 του Συμβουλίου της 5ης Φεβρουαρίου 1979 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 798/85 (2), και ιδίως το άρθρο 34 παράγραφος 4,  Εκτιμώντας  ότι το άρθρο 34 παράγραφος 2 του κανονισμού (ΕΟΚ) αριθ. 337/79 προβλέπει ότι, για τα έτη κατά τη διάρκεια των οποίων οι κλιματικές συνθήκες ήταν εξαιρετικές, μπορεί να επιτραπεί η συμπληρωματική αύξηση της οξύτητας μέσα στο ανώτατο όριο του 1,5 γραμμαρίου ανά λίτρο, εκφραζόμενης σε τρυγικό οξύ, δηλαδή των 20 χιλιοϊσοδυνάμων, για τα προϊόντα που προέρχονται από τη ζώνη Γ ΙΙ·  ότι εξαιρετικές κλιματικές συνθήκες παρατηρήθηκαν στις περιοχές ελεγχόμενης ονομασίας «Chateauneuf-du-Pape» και «Gigondas» και ότι οι συνθήκες αυτές προκάλεσαν ολική οξύτητα κατώτερη της φυσιολογικής·  ότι το άρθρο 9 του κανονισμού (ΕΟΚ) αριθ. 338/79 του Συμβουλίου της 5ης Φεβρουαρίου 1979 περί των ειδικών διατάξεων των σχετικών με τους οίνους ποιότητας οι οποίοι παράγονται εντός των καθορισμένων περιοχών (3), όπως τροποποιήθηκε τελευταία από τον κανονισμό (ΕΟΚ) αριθ. 3687/84 (4), προβλέπει ότι οι προϋποθέσεις και τα όρια μέσα στα οποία είναι δυνατόν να γίνει αύξηση της οξύτητας ορισμένων προϊόντων, καθώς και η διαδικασία βάσει της οποίας παρέχονται οι άδειες προς τούτο, προβλέπονται στο άρθρο 34 του κανονισμού (ΕΟΚ) αριθ. 337/79·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οίνων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η συμπληρωματική αύξηση της οξύτητας, η οποία προβλέπεται στο άρθρο 34 παράγραφος 2 του κανονισμού (ΕΟΚ) αριθ. 337/79, επιτρέπεται μέσα στα όρια του 1,5 γραμμαρίου ανά λίτρο, εκφραζόμενης σε τρυγικό οξύ, για τις νωπές σταφυλές που παράγονται στις περιοχές ελεγχόμενης ονομασίας «Chateauneuf-du-Pape» και «Gigondas» και προέρχονται από τον τρυγητό 1985, καθώς και για τα γλεύκη σταφυλής, τα μερικώς ζυμωθέντα γλεύκη σταφυλής και τον νέο οίνο, που βρίσκεται ακόμη σε ζύμωση.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 14 Νοεμβρίου 1985.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 54 της 5. 3. 1979, σ. 1.  (2) ΕΕ αριθ. L 89 της 29. 3. 1985, σ. 1.  (3) ΕΕ αριθ. L 54 της 5. 3. 1979, σ. 130.  (4) ΕΕ αριθ. L 341 της 29. 12. 1985, σ. 5.